b'\n_START_ARTICLE_\nFiodoras Kulakovas\n_START_SECTION_\nBiografija\n_START_PARAGRAPH_\n1938 m. baig\xc4\x97 Rylsko \xc5\xbeem\xc4\x97s \xc5\xabkio technikum\xc4\x85, 1957 m. \xe2\x80\x93 Visas\xc4\x85jungin\xc4\xaf neakivaizdin\xc4\xaf \xc5\xbeem\xc4\x97s \xc5\xabkio institut\xc4\x85._NEWLINE_Nuo 1938 m. \xc5\xbeem\xc4\x97s \xc5\xabkio darbuotojas: Tambovo srities Uricko runkeli\xc5\xb3 tarybinio \xc5\xabkio padalinio valdytojo pad\xc4\x97j\xc4\x97jas, v\xc4\x97liau \xe2\x80\x93 Penzos srities Zamet\xc4\x8dinsko cukraus kombinato agronomas ir padalinio valdytojas. Nuo 1941 m. komjaunimo Zamet\xc4\x8dinsko rajono komiteto I-asis sekretorius, Penzos srities Zamet\xc4\x8dinsko rajono \xc5\xbeem\xc4\x97tvarkos skyriaus ved\xc4\x97jas, 1943\xe2\x80\x931944 m. \xe2\x80\x93 Nikolo-Petrovsko rajono vykdomojo komiteto pirmininkas, v\xc4\x97liau \xe2\x80\x93 rajono partijos komiteto I-asis sekretorius, 1944\xe2\x80\x931947 m. VKP(b) Penzos srities komiteto \xc5\xbeem\xc4\x97s \xc5\xabkio skyriaus ved\xc4\x97jas, srities \xc5\xbeem\xc4\x97s \xc5\xabkio valsybos vir\xc5\xa1ininkas, 1950\xe2\x80\x931955 m. Penzos srities Vykdomojo komiteto pirmininkas, nuo 1955 m. \xe2\x80\x93 Rusijos TSFR \xc5\xbeem\xc4\x97s \xc5\xabkio ministro pavaduotojas, nuo 1959 m. \xe2\x80\x93 RTSFR gr\xc5\xabd\xc5\xb3 produkt\xc5\xb3 ministras. 1960\xe2\x80\x931964 m. TSKP Stavropolio kra\xc5\xa1to komiteto I-asis sekretorius, 1964\xe2\x80\x931976 m. TSKP CK \xc5\xbdem\xc4\x97s \xc5\xabkio skyriaus ved\xc4\x97jas, tuo pat metu 1965\xe2\x80\x931978 m. ir TSKP CK sekretorius, atsakingas u\xc5\xbe \xc5\xbeem\xc4\x97s \xc5\xabk\xc4\xaf._NEWLINE_TSRS Auk\xc5\xa1\xc4\x8diausiosios Tarybos 3-4 ir 6-9 \xc5\xa1aukim\xc5\xb3 deputatas, TSKP CK narys nuo 1961 m., TSKP CK Politinio biuro narys nuo 1971 m., 1978 m. \xe2\x80\x93 Socialistinio darbo didvyris._NEWLINE_Dirbdamas Stavropolyje r\xc5\xabpinosi M. Gorba\xc4\x8diovo karjera. Mir\xc4\x97 staiga nuo \xc5\xa1irdies paraly\xc5\xbeiaus. Palaidotas Kreliaus sienoje Maskvoje. Per jo laidotuves stavropolie\xc4\x8di\xc5\xb3 vardu nuo Lenino mauzoliejaus trib\xc5\xabnos kalb\xc4\x97jo M. Gorba\xc4\x8diovas (pirmoji pastarojo kalba nuo Mauzoliejaus). Netrukus M. Gorba\xc4\x8diovas tapo F. Kulakovo \xc4\xafp\xc4\x97diniu TSKP CK sekretoriaus poste.'